Դանիլ Խարիտոնով

**Դանիլ Սերգեևիչ Խարիտոնով** (, ), ռուս դաշնակահար, կոմպոզիտոր, հրաշամանուկ, ռուսական և միջազգային մրցույթների դափնեկիր: Մասնագետների գնահատմամբ՝ Ռուսաստանի ամենահեռանկարային երիտասարդ դաշնակահարներից է:

## Կենսագրություն
Դանիլ Խարիտոնովը ծնվել է Յուժնո-Սախալինսկ քաղաքում, դաշնակահարի մայրը ջութակահարուհի է: Դանիլը վաղ տարիքից սկսել է երաժշտության հանդեպ բացառիկ ունակություններ դրսևորել։ Հինգ տարեկանից Նովոսիբիրսկում սովորել է դաշնամուր նվագել, իսկ վեց տարեկանում ընդունվել է Մոսկվայի Կենտրոնական երաժշտական դպրոց, սովորել է Վալերի Պյասեցկու դասարանում: Յոթ տարեկանում առաջին անգամ ելույթ է ունեցել նվագախմբի հետ:

Դանիլ Խարիտոնովը ելույթ է ունեցել «Նոր Ռուսաստան» նվագախմբի, Ռուսաստանի ազգային ֆիլհարմոնիայի նվագախմբի, «Musica Viva» նվագախմբի, Պ. Չայկովսկու անվան մեծ սիմֆոնիկ նվագախմբի, Ուկրաինայի ազգային սիմֆոնիկ նվագախմբի, Մոկսվայի ֆիլհարմոնիայի սիմֆոնիկ նվագախմբի հետ: Պարբերաբար ելույթ է ունեցել Վլադիմիր Սպիվակովի «Մոսկվայի վիրտուոզներ» Պետական կամերային նվագախմբի հետ: 2013 թվականի դեկտեմբերի 28-ին առաջին անգամ ելույթ է ունեցել Մարինյան թատրոնի նվագախմբի հետ՝ Վալերի Գերգիևի գլխավորությամբ: Շրջագայել է արտեկրում: 2013 թվականին ելույթ է ունեցել Քարնեգի հոլ դահլիճում, Համաշխարհային դասական երաժշտության երիտասարդ էլիտայի ներկայացուցիչների թվում և բարձր է գնահատվել ամերիկացի քննադատների կողմից:

Եղել է «Նոր Ռուսաստան» նվագախմբի մրցանակի դափնեկիր, Վլադիմիր Սպիվակովի հիմնադրամի թոշակառու: «Արգումենտներ և փաստեր» շաբաթաթերթի «Ռուսաստանի ազգային հպարտություն» մրցանակի թեկնածու է:

Խարիտոնովը մասնակցել է «Նոր անուններ», «Մոսկվան դիմավորում է ընկերներին», «Վլադիմիր Սպիվակովը հրավիրում է...», «Աստղերը Բայկալում», «Ժամանակակից դաշնակահարության դեմքերը», «Սպիտակ գիշերների աստղերը», «Լարիսա Գերգիևայի հյուրերը», «AstanaPianoPassion» հեղինակությանը վերաբերող փառատոններին և Անսիի, Կոլմարի դասական երաժշտության միջազգային փառատոններին և այլն: «Context» (2013 թվական) ժամանակակից պարավեստի փառատոնին նվագակցել է Դիանա Վիշնյովային, որը կատարել է Մարսելո Գոմեսի պարավեստի համարը:

Դանիլ Խարիտոնովը եղել է օլիմպիական ջահակիր. 2013 թվականի հոկտմեբերի 6-ին նա մասնակցել է Մոսկվայի Օլիմպիական կրակի դիմավորմանը՝ ջահը բերել է Մոսկովյան Կրեմլի տարածք և տվել պարուհի՝ Դիանա Վիշնյովային:

2016 թվականից սովորում է Լոնդոնի երաժշտության թագավորական քոլեջում, մենահամերգներով ելույթ է ունեցել աշխարհի տարբեր երկրներում:

## Մասնակցություն մրցույթներին
* Սերգեյ Ռախմանինովին նվիրված դաշնակահարների և դաշնամուրային անսամբլների միջազգային բաց մրցույթ (Մոսկվա, 2006 թվական)` Առաջին մրցանակ;
* «Շչելկունչիկ» միջազգային հեռուստատեսային մրցույթ (Մոսկվա, 2006 թվական)` դիպլոմանտ, «Ամենաերիտասարդ մասնակից» մրցանակ;
* «Mozart-Wunderkind» միջազգային մրցույթ (Վիեննա, 2006 թվական)` Գրան պրի;
* «Համերգ նվագախմբի հետ» երիտասարդ կատարողների տեղական երկրորդ բաց մրցույթ (Վորոնեժ, 2008 թվական)` Երկրորդ մրցանակ;
* «Նոր անուններ» երիտասարդ երաժիշտների միջազգային մրցույթ (Մոսկվա, 2008 թվական)` դափնեկիր;
* «Շչելկունչիկ» միջազգային հեռուստատեսային մրցույթ (Մոսկվա, 2010 թվական)` «Ոսկե շչելկունչիկը», «Մշակույթ» հեռուստաընկերության հատուկ մրցանակ:
* Ճայկովսկու անվան XV Միջազգային մրցույթ (2015 թվական)՝ երրորդ մրցանակ:

## Ծանոթագրություններ

## Արտաքին հղումներ
* 
* 
* 

 
Կատեգորիա:21-րդ դարի կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Ռուս դաշնակահարներ
Կատեգորիա:Ռուս կոմպոզիտորներ